6d2eb3d14f7a37d2e4e69c8cbd6c5bef
Δυνατό comeback κάνει η nokia στην αγορά!
techpress.gr
2020.10

> **h nokia επιστρέφει στην αγορά με νέες συσκευές -κινητά και tablets- που ανήκουν στο χώρο του Αndroid.**


Επιβεβαιώθηκε η μεγάλη επιστροφή των Φινλανδών στην κατασκευή «έξυπνων» κινητών και tablets, τα οποία αυτή τη φορά θα «τρέχουν» android λογισμικό. Ο περιορισμός της nokia από τη microsoft λήγει στο τέλος του 2016, γεγονός που αφήνει την εταιρεία να ανοίξει τα φτερά της προς τις android συσκευές.

Η nokia σφίγγει τα χέρια με την hmd, εταιρεία με κορυφαίους στο χώρο των smartphones, και της δίνει την άδεια να δημιουργήσει τις νέες συσκευές της. Η άδεια, σύμφωνα με την ανακοίνωση, θα ισχύει για τα επόμενα δέκα χρόνια.

[![nokia tablets](https://www.techpress.gr/wp-content/uploads/2016/05/nokia-tablets.jpg)](https://www.techpress.gr/wp-content/uploads/2016/05/nokia-tablets.jpg)

Η hdm σχολιάζει ότι έχει σκοπό να επενδύσει πάνω από $500 εκατ. στην ανάπτυξη και προώθηση των καινούριων smartphones και tablets, ενώ η nokia θα παίξει το ρόλο του ελεγκτή οσον αφορά την ποιότητα τους, με απώτερο σκοπό να μην «μειωθεί» το όνομά της στην αγορά.

Η παραγωγή των συσκευών θα πραγματοποιηθεί από την fih mobile, θυγατρική της foxconn, η οποία και απέκτησε το τμήμα feature phones της microsoft.